text: জেমস র‍্যান্ডি (জন্ম- র‌্যান্ডল জেমস হ্যামিল্টন জুইঞ্জ; ৭ আগস্ট, ১৯২৮) একজন কানাডীয়-আমেরিকান অবসরপ্রাপ্ত মঞ্চ যাদুকর এবং বৈজ্ঞানিক সংশয়ী যিনি পরাবাস্তব  এবং ছদ্ম বৈজ্ঞানিক দাবিকে ব্যাপকভাবে চ্যালেঞ্জ করেছেন।
  
  ওয়ান মিলিয়ন ডলার প্যারানরমাল চ্যালেঞ্জ
  
  জেমস র্যান্ডি এডুকেশনাল ফাউন্ডেশন (জেআরএইফ) উভয় পক্ষের দ্বারা সম্মত বৈজ্ঞানিক পরীক্ষার মানদণ্ডের অধীনে একটি অতিপ্রাকৃত দক্ষতা প্রদর্শন করতে সক্ষম যে কাউকে ১,০০০,০০০ মার্কিন ডলার পুরস্কার ঘোষণা করে। জন নেভিল মাস্কেলিন এবং হৌদিনির অলৌকিকতার চ্যালেঞ্জের ভিত্তিতে, ফাউন্ডেশনটি ১৯৯৬ সালে শুরু হয়েছিল, যখন রেন্ডি তার নিজের অর্থের $ ১০,০০০ জমা করেছিলেন যে কাউকেই যে পরাগত্যের বস্তুনিষ্ঠ প্রমাণ সরবরাহ করতে পারে তার জন্য প্রাপ্য।
  
  ২০০১ সালে সাইকিক সিলভিয়া ব্রাউন, যিনি মৃত ব্যক্তিদের সাথে কথা বলতে পারেন বলে দাবি করেন, আর সে জন্য তিনি প্রতি ২০ মিনিটে ৭০০ ডলার করে নিতেন, তিনি ল্যারী কিংয়ের শো তে এই চ্যালেঞ্জ নিতে রাজী হন, কিন্তু তিনি পরে টালবাহানা শুরু করেন। তিনি বলেন র‍্যান্ডিকে নাকি তিনি খুঁজে পাচ্ছেন না! একজন সাইকিক যিনি মৃতদের সাথে কথা বলতে পারেন তিনি র‍্যান্ডিকে খুঁজে পাচ্ছেন না!  শেষমেষ তিনি অস্বীকৃতি জানান এই পরীক্ষায় অংশগ্রহণ করতে।
  
  বোগাস এডিই ৬৫১ বোমা সনাক্তকারী আবিষ্কারক ব্রিটিশ ব্যবসায়ী জিম ম্যাককর্মিককে রেন্ডি ২০০৮ সালের অক্টোবরে চ্যালেঞ্জ নিতে বলেছিলেন। র‍্যান্ডি এডিই ৬৫১ কে লক্ষ্য করে বলেছিলেন "এটি একটি অকেজো কোয়াক ডিভাইস যা শুধুমাত্র সহজ সরল মানুষদের কাছ থেকে অর্থ আদায় ছাড়া অন্য কোনও কাজ করতে পারে না। এটি একটি ভূয়া, কেলেঙ্কারী, দোষ এবং জালিয়াতি। এবার আমাকে ভুল প্রমাণ করুন এবং মিলিয়ন ডলার নিয়ে নিন"। কিন্তু ম্যাককর্মিকের কাছ থেকে কোনও সাড়া পাওয়া যায়নি।
  
  অতীতে মিলিয়ন ডলার চ্যালেঞ্জে অংশগ্রহণকারীদের একটি সার্বজনীন তালিকা বিদ্যমান।  ২০১৫ সালে, জেমস রেন্ডি অলৌকিক চ্যালেঞ্জটি আনুষ্ঠানিকভাবে সমাপ্ত হয়।
  
  বিশ্ব স্বীকৃতি 
  গিনেস ওয়ার্ল্ড রেকর্ডস অনুযায়ী:
   রেন্ডি টানা এক ঘণ্টা ৪৪ মিনিটের জন্য পানির নিচে আবদ্ধ বাকশোবন্দী ছিলেন, যা হ্যারি হৌদিনির এক ঘণ্টা ৩৩ মিনিটের রেকর্ড ভেঙে দেয়।
   ৫৫ মিনিটের জন্য রান্ডি বরফের এক ব্লকে আবদ্ধ ছিল।
  
  তথ্যসূত্র
  
  বিষয়শ্রেণী:১৯২৮-এ জন্ম
title: জেমস র‍্যান্ডি